Bagaimana untuk membuat quesadilla keju
 Quesadilla 
 Quesadilla 
**Quesadilla** (/ˌkeɪsəˈdiːjə/ atau /ˌkeɪsəˈdɪlə/ ; Sebutan Sepanyol: [kesaˈðiʝa]), atau kadang-kadang dipanggil khusus **quesadilla keju**, adalah hidangan Mexico, yang terdiri daripada tortilla yang diisi terutamanya dengan keju, dan kadang-kadang daging, kacang, sayur-sayuran, dan rempah-rempah, dan kemudian dimasak di atas pemanggang. Secara tradisional, tortilla jagung digunakan, tetapi ia juga boleh dibuat dengan tortilla gandum, terutama di utara Mexico dan Amerika Syarikat. 

*Quesadilla penuh* dibuat dengan dua keping tortilla yang memegang lapisan keju di antara mereka. *Quesadilla setengah* adalah sekeping tortilla yang telah diisi dengan keju dan dilipat ke dalam bentuk setengah bulatan. Versi quesadilla cepat, **keju tortilla**, adalah dimasak dalam ketuhar gelombang mikro dan sering disajikan kepada anak-anak.

Sejarah
-------

Quesadilla mempunyai asal-usulnya dari kolonial Mexico. Quesadilla sebagai makanan telah berubah dan berkembang selama bertahun-tahun ketika orang bereksperimen dengan variasi yang berbeza. Quesadilla sering dijual di restoran Mexico di seluruh dunia.

Jenis
-----

### Quesadilla asal Mexico

Di wilayah tengah dan selatan Mexico, quesadilla adalah bulatan rata masa jagung yang dimasak, dipanggil *tortilla*, dipanaskan untuk melembutkannya sehingga cukup dapat dilipat separuh, dan kemudian diisi. Mereka biasanya diisi dengan keju Oaxaca (*queso Oaxaca*), keju Mexico yang diperbuat daripada *pasta filata* (dadih regang). Quesadilla itu kemudian dimasak pada *comal* sehingga keju benar-benar cair. Mereka biasanya dimasak tanpa penambahan sebarang minyak. Biasanya quesadilla dihidangkan dengan salsa hijau atau merah, bawang cincang, dan guacamole. Walaupun keju Oaxaca adalah inti yang paling biasa, bahan-bahan lain juga digunakan sebagai tambahan, atau juga menggantikan, keju. Ini boleh termasuk sayur-sayuran yang dimasak, seperti kentang dengan *chorizo*, bunga labu, cendawan, *epazote*, *huitlacoche*, dan pelbagai jenis daging yang dimasak, seperti *chicharron*, *tinga* diperbuat daripada ayam atau daging lembu, atau daging babi yang dimasak. Di sesetengah tempat, quesadilla juga ditaburi dengan bahan-bahan lain, selain daripada isi yang sudah ada. Avokado atau *guacamole*, bawang cincang, tomato, *chiles serrano*, dan ketumbar adalah yang paling biasa. Salsa juga boleh ditambah sebagai hiasan.

 Quesadillas jagung biru 
Quesadilla Mexico tradisional dimasak di atas *comal,* yang juga digunakan untuk menyediakan tortilla. Sebagai variasi, quesadilla boleh digoreng dalam minyak untuk membuat *quesadillas fritas*. Perbezaan utama ialah, sementara yang tradisional disediakan dengan mengisi tortilla separuh masak, kemudian dimasak sehingga keju cair, jenis yang bergoreng disediakan seperti pastri, sediakan *masa* yang belum masak dalam bulatan kecil, kemudian ditaburi dengan inti dan akhirnya lipat quesadilla untuk membentuk pastri. Ia kemudian direndam ke dalam minyak panas sehingga bahagian luarnya kelihatan seperti keemasan dan rangup.

Variasi lain termasuk penggunaan tortilla tepung gandum, terutama di timur laut Mexico. Adunan gandum biasanya digunakan sebagai pengganti *masa* jagung. Dalam kes ini, tortilla tepung disediakan, dilipat dan diisi dengan keju, sama seperti tortilla jagung.

Kadang-kadang, keju dan ham diapit antara dua tortilla tepung, kemudian dipotong menjadi baji untuk disaji seperti apa yang biasa dikenali sebagai *sincronizada* (bahasa Sepanyol untuk "diselaraskan") di Mexico. Walaupun kelihatan hampir sama dengan quesadilla, ia dianggap hidangan yang berbeza sama sekali. Pelancong sering keliru *sincronizada* dengan quesadilla kerana ia biasanya dipanggil quesadilla di kebanyakan restoran Mexico di luar Mexico.

### Amerika Syarikat

Picture of food on a plate Quesadilla disaji di restoran *Friendly* di New Jersey 
Quesadilla adalah kegemaran serantau di barat daya Amerika Syarikat di mana ia serupa dengan 'sandwich keju panggang'. Ia disediakan dengan cara yang sama kecuali dimasukkan bahan-bahan tempatan. Sekeping tortilla tepung dipanaskan pada pemanggang, kemudian dibalik dan ditaburi dengan keju parut untuk dicair (*queso quesadilla*), seperti Monterey Jack, Keju Cheddar, atau Colby Jack. Apabila keju mencair, bahan-bahan lain; seperti daging yang dicincang, lada, bawang, atau guacamole boleh ditambah, dan kemudian dilipat dan disajikan.

Satu lagi penyediaan melibatkan keju dan bahan-bahan lain yang diapit di antara dua tepung tortilla, dengan keseluruhan bungkus dipanggang pada pemanggang berminyak dan dibalikkan sehingga kedua-dua belah dimasak dan keju mencair. Versi ini sering dipotong menjadi baji untuk diasji. Perkakas rumah (pembuat quesadilla) dijual untuk menghasilkan quesadilla jenis ini, walaupun ia tidak menggunakan minyak dan memasak kedua-dua belah sekaligus. Jenis ini mirip dengan *sincronizada* Mexico; tetapi di Amerika Syarikat, ia sering juga mempunyai fajita daging lembu atau ayam atau bahan lain selain ham. Quesadilla semacam itu juga boleh dijumpai di Mexico, dan ia dipanggil "gringa" (namanya berbeza di sesetengah wilayah di Mexico, ada juga jenis quesadilla yang dipanggil "chavindeca"). 

Terdapat banyak variasi serantau untuk resipi khusus di seluruh Barat Daya AS. 

### Variasi

Quesadilla telah disesuaikan dengan pelbagai gaya yang berbeza. Di Amerika Syarikat, banyak restoran menghidangkannya sebagai pembuka selera, dengan penambahan mereka sendiri. Terdapar beberapa variasi yang menggunakan keju kambing, kacang hitam, bayam, zucchini, atau tauhu.

Malah quesadilla pencuci mulut juga dibuat dengan menggunakan bahan seperti coklat, butterscotch, karamel dan buah-buahan yang berbeza. 

Jenis Scandinavia pula menggunakan lefse (lempeng kentang nipis menyerupai tortilla) yang mengandungi keju Brie dan jem lingonberi.

Lihat juga
----------

* iconPortal Makanan

* Senarai hidangan jagung
* Senarai hidangan Mexico

Rujukan
-------

1. ↑  Herbst, Sharon Tyler (2001). *Food Lover's Companion* (ed. Third). Barron's Educational Series. m/s. 501. ISBN 0-7641-1258-9. OCLC 43894522.
2. ↑  "Photo". *gannett-cdn.com*.
3. ↑  "Kids' Recipe: Cheese Tortilla". *WebMD*. Dicapai pada August 8, 2018.
4. ↑  Kiple, Kenneth F.; Ornelas, Kriemhild Coneè (2000). *The Cambridge World History of Food. 2 vols*. New York: Cambridge University Press. ISBN 9780521402163. OCLC 44541840. Unknown parameter `|last-author-amp=` ignored (bantuan)
5. ↑  "History of Quesadillas". *cookingschoolsite (blog)*. Dicapai pada February 27, 2012.
6. ↑  Montanari, Massimo (1994). *The Culture of Food*. Oxford, UK: Blackwell. ISBN 9780631182658. OCLC 29024700.
7. ↑  Elkady, Doaa (2008). "Quesadillas". *Scholastic Choices*. **23** (5). m/s. 23.
8. ↑  Feeney, Kelly (May 28, 2010). "Sand, Surf, and Quesadillas". m/s. 8.
9. ↑  Raichlen, Steven (1998). *Salud y sazón: 200 deliciosas recetas de la cocina de mamá : todas bajas en grasa, sal y colesterol!* [*Health and season: 200 delicious recipes from the kitchen of mom, all low in fat, salt and cholesterol!*] (dalam bahasa Sepanyol). Rodale. m/s. 246. ISBN 978-0-87596-474-4. OCLC 39033466. Dicapai pada March 18, 2011.
10. ↑  Raichlen, Steven (2000). *Steven Raichlen's Healthy Latin Cooking: 200 Sizzling Recipes from Mexico, Cuba, Caribbean, Brazil, and Beyond*. Rodale. ISBN 9780875964980. OCLC 39033464.
11. ↑  SR. "Recipe - Delicious Chicken Quesadilla". Cooks.com. Dicapai pada February 27, 2012.
12. ↑  Zaslavsky, Nancy (2006). "30 Minutes". *Vegetatrian Times*. **338**. m/s. 37–40.
13. ↑  Shulman, Martha Rose (2011). "Black Bean and Goat Cheese Quesadilla". *The New York Times*. m/s. 1.
14. ↑  Shulman, Martha Rose (2011). "Spinach and Goat Cheese Quesadilla". *The New York Times*. m/s. 1.

Bacaan lanjut
-------------

* Gay, Kathlyn (1996). *Encyclopedia of North American Eating and Drinking Traditions, Customs, and Rituals*. Santa Barbara, CA: ABC-CLIO. ISBN 9780874367560.

Pautan luar
-----------